Diari Oficial de la Generalitat Valenciana


Sumari del DOGV 9311, del 01-04-2022 (2022/2692)

RESOLUCIÓ de 25 de març de 2022, del conseller d'Educació, Cultura i Esport, per la qual es nomena el vicepresident i la secretària de la Junta Qualificadora de Documents Administratius.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2692


Data del document
:   25-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Junta Qualificadora de Documents Administratius

RESOLUCIÓ de 25 de març de 2022, del conseller d'Educació, Cultura i Esport, per la qual es nomena el vicepresident i la secretària de la Junta Qualificadora de Documents Administratius. [2022/2692]  
El Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics (DOGV 5150, 07.12.2005), estableix, en el capítol II, la composició, la duració del mandat, les funcions i el funcionament de la Junta Qualificadora de Documents Administratius.  
  
L'article 8 del mencionat decret estableix que els membres de la Junta Qualificadora de Documents Administratius seran nomenats per la persona titular de la conselleria competent en matèria de cultura. Per la seua banda, el seu article 9 fixa la duració de l'exercici de les funcions de cada un dels membres en tres anys.  
D'acord amb açò, per Resolució de 4 de juny de 2021, del conseller d'Educació, Cultura i Esport (DOGV 9119, 02.07.2021), es va nomenar Francisco Javier Sánchez Portas vicepresident de la Junta Qualificadora de Documents Administratius. Posteriorment, va perdre la condició per la qual va ser proposat pel que, segons l'article 9.2 del Decret 185/2005, cal procedir al seu cessament.  
Des de la Direcció General de Cultura i Patrimoni com a centre directiu competent en matèria d'arxius, es proposa per al càrrec de vicepresident de la Junta Francesc Torres Faus, director de l'Arxiu del Regne de València, que actualment és secretari de la Junta, d'acord amb el seu nomenament per Resolució d'11 de febrer de 2021 del conseller d'Educació Cultura i Esport (DOGV 9021, 16.02.2021) i per tant, caldrà nomenar una nova persona per a substituir-lo en aquest càrrec, tal com s'estableix en l'article 8 quant a la composició de la Junta Qualificadora de Documents Administratius.  
  
Per tot això, resolc:  
  
Primer. Substitució de membres  
El cessament, de Francisco Javier Sánchez Portas com a vicepresident de la Junta Qualificadora de Documents Administratius i el nomenament en substitució seua de Francesc Torres Faus.  
El cessament de Francesc Torres Faus com a secretari de la Junta Qualificadora de Documents Administratius i el nomenament en substitució seua de Noemi Galán Serrano.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos comptadors de l'endemà de la publicació d'aquesta resolució en el Diari Oficial de la Generalitat Valenciana.  
  
València, 25 de març de 2022.- El conseller d'Educació, Cultura i Esport: Vicent Marzà i Ibáñez.